ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนชั้นที่สุดกรณีการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐประชาชนจีน(ฉบับที่ ๒)พ.ศ. ๒๕๕๐[๑] ด้วยคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุด เมื่อวันที่ ๑๖ กรกฎาคม พ.ศ. ๒๕๕๐ว่ามีการทุ่มตลาดและมีความเสียหายตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ จึงให้เรียกเก็บอากรตอบโต้การทุ่มตลาดสินค้าบล็อกแก้วชนิดใสตามพิกัดอัตราศุลกากรประเภทย่อยที่ ๗๐๑๖.๙๐.๐๐ (พิกัดอัตราศุลกากรเดิมคือประเภทที่ ๗๐๑๖.๙๐๐.๐๐๑) ที่มีแหล่งกำเนิดจากสาธารณรัฐประชาชนจีนเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ดังต่อไปนี้ข้อ ๑การเปิดการไต่สวนเมื่อวันที่๓๐ มิถุนายน พ.ศ. ๒๕๔๙ กรมการค้าต่างประเทศได้ออกประกาศเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐประชาชนจีนตามคำขอของบริษัท บางกอกคริสตัล จำกัดซึ่งมีสถานะเป็นอุตสาหกรรมภายในผู้ผลิตสินค้าบล็อกแก้วทั้งนี้เป็นไปตามมติคณะกรรมการพิจารณาการทุ่มตลาดและการอุดหนุนเมื่อวันที่ ๒๖ มิถุนายนพ.ศ. ๒๕๔๙และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑.สินค้าทุ่มตลาดสินค้าที่ประกาศไต่สวนคือ สินค้าบล็อกแก้ว ตามพิกัดอัตราศุลกากรประเภทย่อยที่ ๗๐๑๖.๙๐.๐๐(พิกัดอัตราศุลกากรเดิม คือ ประเภทที่ ๗๐๑๖.๙๐๐.๐๐๑)ที่มีแหล่งกำเนิดจากสาธารณรัฐประชาชนจีนอย่างไรก็ตามจากการตรวจสอบข้อเท็จจริงของข้อมูลพบว่าอุตสาหกรรมภายในผลิตสินค้าบล็อกแก้วตามพิกัดข้างต้นเฉพาะบล็อกแก้วชนิดใสเท่านั้นขอบเขตของการไต่สวนเพื่อกำหนดมาตรการจึงจำกัดเฉพาะสินค้าบล็อกแก้วชนิดใส๑.๒.ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑) บริษัท Dezhou Zhenhua Decoration Glass Co., Ltd.(๒) บริษัท Shanghai Seves Glass Co., Ltd.(๓) ผู้ผลิตหรือผู้ส่งออกรายอื่นๆ นอกจาก (๑) และ (๒)๑.๒.๒ผู้นำเข้าในประเทศไทย ได้แก่(๑) บริษัท ค้าสากลซิเมนต์ไทย จำกัด(๒) บริษัท ที.พี.ไอ.ทวีไพศาล จำกัด(๓) บริษัท เวสเทิร์นเดคคอร์ จำกัด(๔) ผู้นำเข้ารายอื่นๆ นอกจาก (๑) ถึง (๓)๑.๒.๓อุตสาหกรรมภายในที่ผลิตสินค้าบล็อกแก้วในฐานะผู้ผลิตสินค้าชนิดเดียวกันภายในประเทศคือ บริษัท บางกอกคริสตัล จำกัด๑.๒.๔รัฐบาลของสาธารณรัฐประชาชนจีน ในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อเท็จจริงของข้อมูลเมื่อวันที่๒๙ พฤศจิกายน พ.ศ. ๒๕๔๙ ถึงวันที่ ๑ ธันวาคม พ.ศ. ๒๕๔๙ และวันที่ ๑๘ ถึงวันที่ ๒๒ธันวาคม พ.ศ. ๒๕๔๙กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามณ ที่ทำการของอุตสาหกรรมภายใน คือบริษัท บางกอกคริสตัล จำกัด และ ณที่ทำการของผู้ผลิตหรือผู้ส่งออกในสาธารณรัฐประชาชนจีนรายที่ให้ความร่วมมือในการตอบแบบสอบถามมี๑ ราย คือ บริษัท Dezhou Zhenhua Decoration Glass Co., Ltd.ข้อ ๓คำวินิจฉัยเบื้องต้นและการกำหนดมาตรการชั่วคราวเมื่อวันที่๑๔ มีนาคม พ.ศ. ๒๕๕๐ คณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นว่าสินค้าบล็อกแก้วชนิดใสที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญเกิดแก่อุตสาหกรรมภายในอันมีความจำเป็นต้องป้องกันความเสียหายจากการนำเข้าสินค้าทุ่มตลาดจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยประกาศเรียกเก็บอากรชั่วคราวหรือหลักประกันการชำระอากรชั่วคราว เป็นระยะเวลา ๔เดือน นับตั้งแต่วันที่ ๕ เมษายน พ.ศ. ๒๕๕๐ เป็นต้นไปสำหรับการนำเข้าสินค้าบล็อกแก้วชนิดใสพิกัดอัตราศุลกากรประเภทย่อยที่ ๗๐๑๖.๙๐.๐๐(พิกัดอัตราศุลกากรเดิมคือประเภทที่ ๗๐๑๖.๙๐๐.๐๐๑)ที่มีแหล่งกำเนิดจากสาธารณรัฐประชาชนจีน ซึ่งผลิตจาก๓.๑บริษัท Dezhou Zhenhua Decoration Glass Co., Ltd.ให้เรียกเก็บในอัตราร้อยละ ๑๑.๔๒ ของราคา ซี.ไอ.เอฟ.๓.๒ผู้ผลิตหรือผู้ส่งออกรายอื่น ให้เรียกเก็บในอัตราร้อยละ ๘๒.๗๘ ของราคาซี.ไอ.เอฟ.ข้อ ๔การยื่นคำขอข้อเท็จจริงและแสดงความคิดเห็นในการกำหนดมาตรการชั่วคราวประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓กำหนดให้ผู้มีส่วนได้เสียสามารถยื่นคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นได้ โดยเมื่อวันที่ ๑๙ เมษายน พ.ศ. ๒๕๕๐กรมการค้าต่างประเทศได้แจ้งรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการกำหนดมาตรการชั่วคราวให้ผู้มีส่วนได้เสียทราบเพื่อเปิดโอกาสให้ยื่นข้อคิดเห็นหรือข้อโต้แย้ง รวมทั้งแสดงความจำนงขอให้กรมการค้าต่างประเทศจัดให้พบกับคู่กรณีอีกฝ่ายหนึ่งเพื่อแถลงการณ์ด้วยวาจาภายในวันที่๔ มิถุนายน พ.ศ. ๒๕๕๐รวมทั้งได้แจ้งรายละเอียดดังกล่าวไปยังรัฐบาลสาธารณรัฐประชาชนจีนด้วยแล้วซึ่งปรากฎว่าไม่มีผู้ใดร้องขอให้จัดให้พบกับคู่กรณีอีกฝ่ายหนึ่งเพื่อแถลงการณ์ด้วยวาจามีเพียงกรณีบริษัท บางกอกคริสตัล จำกัดมีหนังสือขอรับฟังความคิดเห็นของผู้มีส่วนได้เสียรายอื่น และบริษัท Dezhou Zhenhua Decoration Glass Co., Ltd.ยื่นแสดงข้อโต้แย้งในประเด็นการปรับต้นทุนวัตถุดิบ และค่าขนส่ง (Transportation Fee) และการปรับส่วนต่างของภาษีมูลค่าเพิ่ม (VAT) ๔ เปอร์เซนต์ ระหว่างการขายภายในประเทศและการขายส่งออกรวมทั้งแสดงข้อคิดเห็นเกี่ยวกับหลักเกณฑ์การปรับต้นทุนค่าใช้จ่ายเกี่ยวกับสหภาพแรงงาน(Labour Union Expense)ข้อ ๕การแจ้งข้อมูลและข้อเท็จจริงที่ใช้เป็นพื้นฐานในการพิจารณาวินิจฉัยชั้นที่สุดกรมการค้าต่างประเทศได้ส่งร่างสรุปผลการไต่สวนซึ่งแสดงข้อมูลและข้อเท็จจริงที่ใช้เป็นพื้นฐานในการพิจารณาวินิจฉัยชั้นที่สุดให้ผู้มีส่วนได้เสียทราบและแสดงข้อคิดเห็นข้อโต้แย้งภายในวันที่๒๕ มิถุนายน พ.ศ. ๒๕๕๐ ปรากฎว่า บริษัท บางกอกคริสตัล จำกัด อุตสาหกรรมภายในได้ยื่นแสดงข้อคิดเห็นและข้อโต้แย้งว่ามิได้ส่งข้อคิดเห็นและข้อโต้แย้งต่อมาตรการชั่วคราว(ฉบับเปิดเผย)ของผู้ส่งออกให้กับบริษัท ฯความไม่เหมาะสมของระยะเวลาที่กำหนดให้ส่งข้อคิดเห็นและข้อโต้แย้งต่อร่างสรุปผลการไต่สวนการปรับต้นทุนวัตถุดิบ Dolomite การปันส่วนค่าขนส่ง (Transportation Fee)ระหว่างค่าขนส่งภายในประเทศและค่าขนส่งในการส่งออกทั้งนี้บริษัทได้ให้ข้อสังเกตเกี่ยวกับส่วนลดการส่งออกรวมทั้งแสดงความคิดเห็นในเรื่องผลกระทบต่ออุตสาหกรรมภายในที่เกิดจากการปรับลดอากรตอบโต้การทุ่มตลาดตามร่างสรุปผลการไต่สวนโดยมีข้อเท็จจริงตามกรณีข้อคิดเห็นและข้อโต้แย้งของบริษัทบางกอกคริสตัลจำกัด ปรากฏว่า บริษัท บางกอกคริสตัล จำกัดได้ร้องขอให้ส่งข้อคิดเห็นและข้อโต้แย้งต่อมาตรการชั่วคราวของผู้ส่งออก(ฉบับเปิดเผย) เมื่อวันที่ ๒๑ มิถุนายน พ.ศ. ๒๕๕๐ ซึ่งกรมการค้าต่างประเทศได้ส่งให้บริษัทฯแล้ว เมื่อวันที่ ๒๒ มิถุนายน พ.ศ. ๒๕๕๐สำหรับระยะเวลาให้ส่งข้อคิดเห็นและข้อโต้แย้งต่อร่างสรุปผลการไต่สวนกำหนดโดยคำนึงถึงความเหมาะสมและสอดคล้องกับกรอบเวลาในการไต่สวนและใช้กรอบเวลาเดียวกันกับผู้มีส่วนได้เสียทุกฝ่าย ในส่วนของการปรับต้นทุนวัตถุดิบDolomiteได้ปรับจากราคาที่ซื้อจากบริษัทที่มีความสัมพันธ์เป็นราคาที่ซื้อจากบริษัทไม่มีความสัมพันธ์กันซึ่งเป็นแนวปฏิบัติสากลนั้นมิได้มีการปันส่วนค่าขนส่งในการจัดทำร่างสรุปผลการไต่สวนรวมทั้งได้นำปัจจัยส่วนต่างของภาษีมูลค่าเพิ่ม(VAT) ระหว่างการขายภายในประเทศและการขายส่งออกตามที่บริษัทให้ข้อสังเกตว่าเป็นส่วนลดการส่งออกมาพิจารณาด้วยแล้วข้อ ๖ผลการพิจารณาไต่สวนชั้นที่สุดกรมการค้าต่างประเทศได้จัดทำรายงานสรุปผลการไต่สวนและนำเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยชั้นที่สุดเมื่อวันที่๑๖ กรกฎาคม พ.ศ. ๒๕๕๐ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้ว มีความเห็นดังนี้๖.๑ผลการพิจารณาการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถามหรือผู้ผลิตหรือผู้ส่งออกรายอื่นๆจะพิจารณาโดยใช้ข้อมูลข้อเท็จจริงเท่าที่มีอยู่ ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period :IP) คือตั้งแต่วันที่ ๑ กรกฎาคม พ.ศ. ๒๕๔๘ ถึงวันที่ ๓๐ มิถุนายน พ.ศ. ๒๕๔๙ซึ่งผู้ผลิตหรือผู้ส่งออกสินค้าบล็อกแก้วที่ให้ความร่วมมือตอบแบบสอบถามมีเพียง ๑ราย คือ บริษัท Dezhou Zhenhua Decoration Glass Co., Ltd. โดยบริษัทดังกล่าวมีปริมาณการส่งออกสินค้าที่ถูกพิจารณามายังประเทศไทยเมื่อเทียบกับปริมาณการนำเข้ารวมจากสาธารณรัฐประชาชนจีนตามสถิติกรมศุลกากรภายใต้พิกัดอัตราศุลกากรที่ถูกไต่สวน คิดเป็นร้อยละ ๕๑ของปริมาณการนำเข้าทั้งหมดจากสาธารณรัฐประชาชนจีนสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาด ดังนี้๖.๑.๑บริษัท Dezhou Zhenhua Decoration Glass Co., Ltd.(๑) มูลค่าปกติคำนวณตามหลักเกณฑ์ตามมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒) ราคาส่งออกคำนวณตามหลักเกณฑ์ตามมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓) ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกัน คือราคา ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวนการทุ่มตลาดปรากฏส่วนเหลื่อมการทุ่มตลาดในอัตราร้อยละ ๕.๑๐ ของราคา ซี.ไอ.เอฟ.๖.๑.๒ผู้ผลิตหรือผู้ส่งออกรายอื่นๆคำนวณส่วนเหลื่อมการทุ่มตลาดตามหลักเกณฑ์ตามมาตรา๑๘ประกอบมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยใช้ข้อมูลข้อเท็จจริงเท่าที่มีอยู่คือมูลค่าปกติและราคาส่งออกตามแบบคำขอของอุตสาหกรรมภายใน ซึ่งปรากฏส่วนเหลื่อมการทุ่มตลาดในอัตราร้อยละ๘๒.๗๘ ของราคาซี.ไอ.เอฟ.๖.๒ผลการพิจารณาความเสียหายคณะกรรมการพิจารณาการทุ่มตลาดและการอุดหนุนได้วินิจฉัยความเสียหายตามหลักเกณฑ์ที่กำหนดในมาตรา ๑๙ มาตรา ๒๐ และมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๑ ราย คือบริษัท บางกอกคริสตัล จำกัด และผู้นำเข้า ๑ รายคือ บริษัท ค้าสากลซิเมนต์ไทย จำกัดรวมทั้งผู้ผลิตหรือผู้ส่งออกในสาธารณรัฐประชาชนจีน ๑ รายคือ บริษัท Dezhou Zhenhua DecorationGlass Co., Ltd. ซึ่งให้ความร่วมมือตอบแบบสอบถามครบถ้วนโดยข้อมูลที่ใช้ในการพิจารณาคือ ข้อมูลในช่วง ๓ ปีย้อนหลัง (ปี ๒๕๔๖ ถึงปี ๒๕๔๘)โดยช่วงระยะเวลาไต่สวนการทุ่มตลาด คือ ตั้งแต่วันที่ ๑ กรกฎาคม พ.ศ. ๒๕๔๘ถึงวันที่ ๓๐ มิถุนายน พ.ศ. ๒๕๔๙ และช่วงเดียวกันก่อนช่วงระยะเวลาไต่สวนการทุ่มตลาดคือตั้งแต่วันที่ ๑ กรกฎาคม พ.ศ. ๒๕๔๗ ถึงวันที่ ๓๐ มิถุนายน พ.ศ. ๒๕๔๘ ผลการพิจารณาความเสียหายปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๖.๒.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ(๑) ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าบล็อกแก้วจากสาธารณรัฐประชาชนจีนเพิ่มสูงขึ้นอย่างต่อเนื่องในช่วงปี๒๕๔๖ ถึงปี ๒๕๔๘ และมีสัดส่วนสูงสุดตั้งแต่ช่วงปี ๒๕๔๘จนถึงช่วงระยะเวลาไต่สวนการทุ่มตลาด โดยมีสัดส่วนร้อยละ ๖๐ ถึง ๖๖ในขณะที่ปริมาณการนำเข้าจากประเทศอื่นในช่วงระยะเวลาเดียวกันรวมกันมีสัดส่วนร้อยละ๓๔ถึง ๔๐ ของช่วงระยะเวลาเดียวกัน(๒)ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเกิดผลกระทบต่อราคาของอุตสาหกรรมภายในในลักษณะการตัดราคา การกดราคา และการยับยั้งการขึ้นราคา๖.๒.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายลดลงในปี๒๕๔๗ แต่เพิ่มขึ้นในปี๒๕๔๘ และในช่วงระยะเวลาไต่สวนการทุ่มตลาดกำไรอุตสาหกรรมภายในอยู่ในภาวะขาดทุนไม่สามารถเพิ่มราคาขายเพื่อทำกำไรได้ผลผลิตอุตสาหกรรมภายในมีผลผลิตลดลงระหว่างปี๒๕๔๖ ถึงปี ๒๕๔๗ และในช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดลดลงระหว่างปี๒๕๔๖ ถึงปี ๒๕๔๘ อย่างไรก็ตาม มีส่วนแบ่งตลาดเพิ่มขึ้นในช่วงระยะเวลาการไต่สวนการทุ่มตลาดความสามารถในการผลิตเมื่อพิจารณาจากอัตราของผลผลิตที่ได้เทียบกับวัตถุดิบที่ใช้พบว่าความสามารถใน การผลิตของอุตสาหกรรมภายในมีแนวโน้มลดลงเล็กน้อยผลตอบแทนการลงทุนอุตสาหกรรมภายในมีผลตอบแทนการลงทุนติดลบตลอดช่วงปี๒๕๔๗ จนถึง ช่วงระยะเวลาการไต่สวนการทุ่มตลาดการใช้กำลังการผลิตการใช้กำลังการผลิตของอุตสาหกรรมภายในค่อนข้างคงที่ผลกระทบต่อราคาสินค้าภายในประเทศพบว่าระหว่างปี๒๕๔๖ถึงช่วงระยะเวลาการไต่สวนการทุ่มตลาดอุตสาหกรรมภายในไม่สามารถเพิ่มราคาขายให้สอดคล้องกับต้นทุนขายที่เพิ่มขึ้นและยังมีการขายต่ำกว่าทุนกระแสเงินสดอุตสาหกรรมภายในมีกระแสเงินสดลดลงในปี๒๕๔๗ ถึงปี ๒๕๔๘ อย่างไรก็ตามกระแสเงินสดได้เพิ่มขึ้นในช่วงระยะเวลาการไต่สวนการทุ่มตลาดสินค้าคงคลังสินค้าคงคลังลดลงตั้งแต่ปี๒๕๔๗ จนถึงช่วงระยะเวลาการไต่สวนการทุ่มตลาดการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานค่อนข้างคงที่ตั้งแต่ปี ๒๕๔๖ ถึงปี ๒๕๔๘และเพิ่มขึ้นเล็กน้อยในช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานทางตรงเฉลี่ยต่อเดือนค่อนข้างคงที่ในช่วงปี๒๕๔๖ถึงปี ๒๕๔๗ แต่เพิ่มขึ้นในปี ๒๕๔๘ และช่วงระยะเวลาการไต่สวนการทุ่มตลาดอัตราการเจริญเติบโตอัตราการเจริญเติบโตของปริมาณการขายภายในประเทศของอุตสาหกรรมภายในในช่วงปี๒๕๔๖ ถึงปี ๒๕๔๗ ติดลบ ซึ่งแปรผกผันกับปริมาณการใช้ในประเทศที่เพิ่มขึ้นและระหว่างปี ๒๕๔๘ จนถึงช่วงระยะเวลาการไต่สวนการทุ่มตลาดอุตสาหกรรมภายในมีอัตราการเจริญเติบโตในอัตราที่ต่ำกว่าอัตราการเจริญเติบโตของอุปสงค์ภายในประเทศความสามารถในการเพิ่มทุนหรือการลงทุนอุตสาหกรรมภายในมีการเพิ่มทุนในช่วงปี๒๕๔๘ความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐประชาชนจีนระหว่างร้อยละ ๕.๑๐ ถึงร้อยละ ๘๒.๗๘ของราคา ซี.ไอ.เอฟ.ซึ่งการทุ่มตลาดดังกล่าวส่งผลให้มีการนำเข้าสินค้าบล็อกแก้วจากสาธารณรัฐประชาชนจีนเป็นปริมาณมากอย่างต่อเนื่อง๖.๒.๓การพิจารณาปัจจัยอื่นๆ ที่ก่อให้เกิดความเสียหายต่ออุตสาหกรรมภายใน(๑) ปริมาณการนำเข้าสินค้าชนิดเดียวกันจากประเทศอื่นจากสถิติของกรมศุลกากรพบว่าเมื่อเทียบกับปริมาณการนำเข้าจากสาธารณรัฐประชาชนจีนปริมาณการนำเข้าสินค้าบล็อกแก้วจากประเทศอื่นโดยรวมมีสัดส่วนลดลงในช่วงปี ๒๕๔๖ถึงช่วงระยะเวลาการไต่สวนการทุ่มตลาดในขณะที่ปริมาณการนำเข้าสินค้าดังกล่าวจากสาธารณรัฐประชาชนจีนมีสัดส่วนสูงขึ้นอย่างมาก(๒) ความต้องการใช้ภายในประเทศในภาพรวมความต้องการใช้สินค้าบล็อกแก้วภายในประเทศเพิ่มขึ้นในช่วงปี๒๕๔๖ ถึงช่วงระยะเวลาการไต่สวนการทุ่มตลาดดังนั้นความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ เนื่องจากก.ปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างมีนัยสำคัญข.มีผลกระทบต่อราคาของอุตสาหกรรมภายใน โดยมีการขายตัดราคา กดราคาและยับยั้งการขึ้นราคาค.ด้านผลกระทบต่อสถานะของอุตสาหกรรมภายในซึ่งพิจารณาจากปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่าในขณะที่ความต้องการใช้ภายในประเทศเพิ่มขึ้นแต่อุตสาหกรรมภายในกลับไม่สามารถเพิ่มส่วนแบ่งตลาดให้สอดคล้องกับความต้องการใช้ที่เพิ่มขึ้นได้เนื่องจากถูกสินค้าทุ่มตลาดเข้ามาแย่งส่วนแบ่งตลาดรวมทั้งยังต้องขายสินค้าในราคาต่ำกว่าทุนส่งผลให้อยู่ในภาวะขาดทุนอย่างต่อเนื่องและมีผลตอบแทนการลงทุนเป็นลบง.มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยในช่วงปี พ.ศ. ๒๕๔๖ ถึง พ.ศ. ๒๕๔๘ และช่วงระยะเวลาการไต่สวนการทุ่มตลาดการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างต่อเนื่องคือจาก ๗๗ตัน ในปี พ.ศ. ๒๕๔๖ เพิ่มขึ้นเป็น ๑๑,๗๖๘ ตัน ในช่วงระยะเวลาการไต่สวนการทุ่มตลาดโดยมีการทุ่มตลาดในอัตราระหว่างร้อยละ ๕.๑๐ ถึงร้อยละ ๘๒.๗๘ ของราคา ซี.ไอ.เอฟ.และเมื่อพิจารณาปัจจัยอื่นๆที่อาจก่อให้เกิดความเสียหายต่ออุตสาหกรรมภายในได้แก่ปริมาณและราคาสินค้านำเข้าจากประเทศอื่นๆพบว่ามีสัดส่วนน้อยในขณะที่ความต้องการใช้ภายในประเทศเพิ่มสูงขึ้นมากดังนั้นปัจจัยอื่นๆเหล่านี้จึงมิใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐประชาชนจีนข้อ ๗คำวินิจฉัยชั้นที่สุดของคณะกรรมการพิจารณาการทุ่มตลาดและการอุดหนุนเมื่อวันที่๑๖ กรกฎาคม พ.ศ. ๒๕๕๐คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดว่าการนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒เพื่อขจัดความเสียหายที่เกิดจากการนำเข้าสินค้าดังกล่าวคณะกรรมการพิจารณาการทุ่มตลาดและการอุดหนุนอาศัยอำนาจตามมาตรา ๔๙จึงกำหนดให้เรียกเก็บอากรตอบโต้การทุ่มตลาดในการนำเข้าสินค้าบล็อกแก้วชนิดใสตามพิกัดอัตราศุลกากรประเภทย่อยที่๗๐๑๖.๙๐.๐๐ (พิกัดอัตราศุลกากรเดิมคือ ประเภทที่ ๗๐๑๖.๙๐๐.๐๐๑)ที่มีแหล่งกำเนิดจากสาธารณรัฐประชาชนจีน ซึ่งผลิตจาก๗.๑บริษัท Dezhou Zhenhua Decoration Glass Co., Ltd.ให้เรียกเก็บในอัตราร้อยละ ๕.๑๐ ของราคา ซี.ไอ.เอฟ.๗.๒ผู้ผลิตหรือผู้ส่งออกรายอื่น ให้เรียกเก็บในอัตราร้อยละ ๘๒.๗๘ ของราคาซี.ไอ.เอฟ. สำหรับอากรชั่วคราวหรือหลักประกันการชำระอากรชั่วคราวที่เรียกเก็บไว้แล้วในระหว่างที่มีการใช้มาตรการชั่วคราวให้เรียกเก็บเป็นอากรตอบโต้การทุ่มตลาด กรณีที่อากรตอบโต้การทุ่มตลาดมีอัตราต่ำกว่าอากรชั่วคราวที่เรียกเก็บไว้แล้วให้คืนผลต่างของอากรส่วนที่เกินหรือให้คืนหลักประกันการชำระอากรชั่วคราวเมื่อผู้นำเข้าได้ชำระอากรตอบโต้การทุ่มตลาดตามอัตราที่กำหนดไว้ดังกล่าวทั้งนี้หลักเกณฑ์และวิธีการยื่นคำขอข้อเท็จจริงที่ใช้ในการกำหนดอากรตอบโต้การทุ่มตลาดเป็นไปตามประกาศกระทรวงพาณิชย์เรื่อง การตอบโต้การทุ่มตลาด และการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๒๓สิงหาคม พ.ศ. ๒๕๕๐อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔วิ[๑] ราชกิจจานุเบกษาเล่ม ๑๒๔/ตอนพิเศษ ๑๑๔ ง/หน้า ๒๕/๑๔ กันยายน ๒๕๕๐